cyanic-selkie/wikianc huggingface dataset:
คริส ซัตตัน
คริสโตเฟอร์ รอย ซัตตัน (Christopher Roy Sutton; เกิด 10 มีนาคม ค.ศ. 1973) เป็นอดีตนักฟุตบอลอาชีพและผู้จัดการทีมชาวอังกฤษ ภายหลังเป็นผู้เชี่ยวชาญด้านฟุตบอลทางโทรทัศน์และผู้บรรยายของบีทีสปอร์ต โดยทำงานเกี่ยวกับการรายงานข่าวฟุตบอลสกอตแลนด์เป็นประจำ ตอนนี้เขายังเป็นผู้เชี่ยวชาญและผู้บรรยายการแข่งขันทาง BBC Radio 5 Live เป็นครั้งคราวอีกด้วย
เขาเล่นเป็นกองหน้าตั้งแต่ปี ค.ศ. 1991 ถึง ค.ศ. 2007 ให้กับนอริชซิตี, แบล็กเบิร์นโรเวอส์, เชลซี, เบอร์มิงแฮมซิตี และแอสตันวิลลา ซัตตันยิงไปมากกว่า 150 ประตูจากการแข่งขันในลีกกว่า 400 นัด ตลอดระยะเวลา 16 ปีในพรีเมียร์ลีกอังกฤษและสกอตติชพรีเมียร์ลีก เขาคว้าแชมป์พรีเมียร์ลีกได้เป็นครั้งแรกและครั้งเดียวในปี ค.ศ. 1995 กับทีมแบล็กเบิร์นโรเวอส์ และลงเล่นให้ทีมชาติอังกฤษ 1 นัด เขาเป็นที่รู้จักในฐานะ 1 ในผู้ทำประตูจากลูกโหม่งมากที่สุด เขาทำประตูได้มากมายด้วยเทคนิคนี้ ซึ่งเขามีประสิทธิภาพมากเป็นพิเศษจากลูกตั้งเตะ
ในเดือนกันยายน ค.ศ. 2009 ซัตตันได้รับแต่งตั้งเป็นผู้จัดการทีมของลินคอล์น ซิตี้ แต่เขาลาออกด้วยเหตุผลส่วนตัวในอีก 1 ปีต่อมา ในปี ค.ศ. 2012 เขากลับมาเล่นในช่วงสั้น ๆ หลังจากแขวนสตั๊ดเพียง 1 นัดโดยเล่นให้กับสโมสรนอกลีกอย่างร็อกซ์แฮม
นอริชซิตี (1991–1994)
เขาเริ่มต้นอาชีพค้าแข้งกับนอริชซิตี โดยเริ่มจากตำแหน่งเซ็นเตอร์ฮาล์ฟ ก่อนจะถูกเปลี่ยนมาเป็นกองหน้าโดยผู้จัดการทีม เดฟ สตริงเกอร์ เขาลงเล่นนัดแรกในวันที่ 4 พฤษภาคม ค.ศ. 1991 ในบ้านที่ชนะควีนส์พาร์กเรนเจอส์ 1–0 ในดิวิชัน 1
ในฤดูกาลสุดท้ายของสตริงเกอร์คือฤดูกาล 1991–92 นอริชเข้ารอบรองชนะเลิศเอฟเอคัพและซัตตันเริ่มลงเล่นให้ทีมชุดใหญ่มากขึ้น ซัตตันลงเล่นในลีก 21 นัดในฤดูกาลนั้น ยิงได้ 2 ประตู
เขาประสบความสำเร็จในตำแหน่งใหม่อย่างรวดเร็วเนื่องจากนอริชใช้เวลาส่วนใหญ่ในฤดูกาลแรกของเอฟเอพรีเมียร์ลีกคือฤดูกาล 1992–93 ในฐานะจ่าฝูงของลีก ก่อนจะตกไปอยู่อันดับ 3 ในที่สุด ภายใต้ผู้จัดการทีมคนใหม่ ไมค์ วอล์คเกอร์ ซัตตันลงเล่นในลีก 38 นัดในฤดูกาลนั้น ทำไป 8 ประตู ทำให้เขาเป็นผู้ทำประตูสูงสุดเป็นอันดับ 2 ของสโมสร รองจากมาร์ก โรบินส์ อดีตกองหน้าแมนเชสเตอร์ยูไนเต็ด
ในฤดูใบไม้ร่วงปี ค.ศ. 1993 เขาเป็นส่วนหนึ่งของทีมซึ่งทำให้บาเยิร์นมิวนิกตกรอบยูฟ่าคัพ เขายิงได้ 25 ประตูในพรีเมียร์ลีกในฤดูกาลนั้น แต่หลังจากวอล์คเกอร์ย้ายไปเอฟเวอร์ตันในเดือนมกราคม ค.ศ. 1994 โดยมีจอห์น ดีฮาน ผู้ช่วยผู้จัดการทีมเข้ามารับตำแหน่งแทน นอริชหลุดจาก 5 อันดับแรกและจบอันดับที่ 12 อย่างน่าผิดหวัง
วัดป่ามหาเจดีย์แก้ว
วัดป่ามหาเจดีย์แก้ว หรือชาวบ้านเรียกว่า วัดล้านขวด เป็นวัดที่ตั้งอยู่ที่บ้านดอน ตำบลโนนสูง อำเภอขุนหาญ จังหวัดศรีสะเกษ กล่าวกันว่าสิ่งก่อสร้างของวัดสร้างจากขวดจำนวน 1,500,000 ขวด
วัดป่ามหาเจดีย์แก้ว สร้างเมื่อ พ.ศ. 2527 พระครูวิเวกธรรมาจารย์ หรือ หลวงปู่หลอด ได้เข้าไปปักกลดในป่าช้าหนองใหญ่ มีญาติโยมและชาวบ้านมาปฏิบัติธรรมอยู่เสมอ หลวงปู่มีแนวคิดที่จะสร้างวัดที่ป่าช้านี้ บริเวณนั้นมีขยะพวกขวดอยู่เป็นจำนวนมาก หลวงปู่เห็นว่าขวดมีสีสันสวยงาม น่าจะเอาไปตกแต่งอาคารได้  หลวงปู่จึงทำการรวบรวมขวดจากหมู่บ้านในละแวกวัดและจากหมู่บ้านใกล้เคียง นำมาสร้างกุฏิหลังแรก จนเมื่อวัดเป็นที่รู้จักทั่วไป คนจึงนำขวดติดมาบริจาควัดด้วย ต่อมาวัดได้สร้างสิมน้ำ ใช้เวลาก่อสร้างนาน 1 ปี จากนั้นจึงได้สร้างอาคารต่าง ๆ เพิ่มขึ้น
สิ่งก่อสร้างภายในวัดประดับตกแต่งด้วยขวดตั้งแต่ทางเข้าวัด กำแพงซุ้ม ประตูโบสถ์ ศาลา หอระฆัง กุฏิ เมรุเผาศพ จนไปถึงห้องน้ำ ขวดที่นำมาใช้มีทั้งขวดเหล้า เบียร์ และเครื่องดื่มชูกำลัง ศาลาฐานสโมสรมหาเจดีย์แก้ว เป็นศาลา 2 ชั้น ประดับตกแต่งด้วยขวดแก้วหลากสีทั้งหลัง มีบันไดขึ้นบนเจดีย์ทรงกลมบนฐานสี่เหลี่ยม ด้านหลังเจดีย์ตกแต่งด้วยภาพพระพุทธประวัติ ภาพเจดีย์ ที่ทำจากขวด ศาลาอเนกประสงค์ฐานสโม เป็นศาลาที่มีหลังคาโค้งยาว สิมกลางน้ำประดับตกแต่งด้วยขวดสีเขียวทั้งหลัง ภายในประดิษฐานพระพุทธรูปหยกขาว ด้านหลังของพระพุทธรูปหยกขาวประดับตกแต่งด้วยฝาจีบของเครื่องดื่มหลากสีสัน
ทาร์ตไข่โปรตุเกส
ทาร์ตไข่โปรตุเกส หรือ ปัชแตลดึนาตา (pastel de nata, ) เป็นทาร์ตไข่ของชาวโปรตุเกส นิยมรับประทานในประเทศโปรตุเกส และในประเทศหรือสถานที่ที่มีคนพูดภาษาโปรตุเกสหรือเคยเป็นส่วนหนึ่งของจักรวรรดิโปรตุเกส (เช่น บราซิล แองโกลา โมซัมบิก กาบูเวร์ดี เซาตูเมและปรินซิปี กินี-บิสเซา ติมอร์-เลสเต กัว มะละกา มาเก๊า, ผู้ที่นำเข้าไปสู่จีนแผ่นดินใหญ่ในภายหลัง) และประเทศอื่น ๆ ที่มีผู้คนเชื้อสายโปรตุเกสมาก เช่น แคนาดา ออสเตรีย ลักเซมเบิร์ก สหรัฐ ฝรั่งเศส เป็นต้น
จี-ดรากอน
คว็อน จี-ยง (권지용; ; เกิด 18 สิงหาคม ค.ศ. 1988) หรือ จี-ดรากอน (G-Dragon; G드래곤) เป็นหัวหน้าวงบิกแบง กลุ่มบอยแบนด์เกาหลีใต้ หรือที่รู้จักในชื่อ GD หรือ G-dragon เป็นเด็กฝึกหัดในสังกัดวายจีมาตั้งแต่อายุ 12 ปี เคยร่วมแสดงกับศิลปินรุ่นพี่ในค่ายทั้งในอัลบั้มและในงานคอนเสิร์ตมากมาย ได้รับฉายาว่า The king of K-Pop
ประวัติ
คว็อน จี-ยง เกิดวันที่ 18 สิงหาคม พ.ศ. 2531 (ค.ศ. 1988) ศึกษาที่ GyeongHee University Arts Design School's Post Modern Music Study ในครอบครัวประกอบด้วยพ่อ แม่ มีพี่สาวอีกหนึ่งคน (คว็อน ดามิ) จียงเป็นคนชอบเพลงแนวฮิปฮอป และการร้องแร็ป เค้าร้องเพลงแร็ปเก่งตั้งแต่เด็ก เป็นคนที่แต่งตัวเก่งและรักการถ่ายรูปเป็นชีวิตจิตใจ โดยเฉพาะรูปตัวเองกับสุนัข ชอบการแต่งตัวที่มีหมวก ซึ่งเขาชอบสะสมหมวกมากมาก นอกจากความสามารถด้านการแร็ปและบีทบอกซ์แล้ว จียงยังสามารถแต่งเพลงเองได้อีกด้วย โดยในซิงเกิลแรกที่ออกมา จียงเป็นผู้แต่งเพลง This Love และ We belong together ร่วมกับท็อปเพื่อนร่วมวง และเป็นผู้แต่งเพลง Lies ซึ่งเป็นเพลงหลักของอัลบั้มแรกของวงอีกด้วย จียงปรากฏตัวครั้งแรกเมื่อปี 2544 ในงาน DaeHanMinGook Hip Hop Flex โดยใช้ชื่อว่า จี-ดรากอน ซึ่งได้ดัดแปลงมาจากชื่อจริงคือ คว็อน จียง โดยคำว่า ยง นั้น ในภาษาเกาหลีแปลว่า มังกร เมื่อนำมาร่วมกันก็จะได้คำว่า จี-มังกร หรือ จี-ดรากอน นั่นเอง จียงมีหน้าที่ในวงคือ หัวหน้าวง ร้องแร็ป และแต่งเพลง จียงมีความเป็นผู้นำและรักสมาชิกในวงของเขามาก
โมบา
โมบา (MOBA; ย่อมาจาก multiplayer online battle arena) หรือ Action real-time strategy (ARTS) เป็นประเภทย่อยของเกมประเภทวางแผนเรียลไทม์ (RTS) ซึ่งผู้เล่นสองทีมแข่งขันกันในเกมที่ไม่ต่อเนื่อง ซึ่งผู้เล่นแต่ละคนควบคุมตัวละครตัวเดียวผ่านอินเตอร์เฟซแบบ RTS โมบาแตกต่างจากเกม RTS เดิมตรงที่ไม่มีการสร้างยูนิตและผู้เล่นควบคุมตัวละครเพียงตัวเดียว จึงพิจารณาได้ว่า โมบาเป็นการผสมเกมแอ็กชันกับเกมวางแผนเรียลไทม์ เกมประเภทนี้เน้นการเล่นเป็นทีม ผู้เล่นเลือกและควบคุม "ฮีโร" หนึ่งตัว ซึ่งเป็นยูนิตทรงพลังที่มีความสามารถและประโยชน์มากมายเพื่อสร้างยุทธศาสตร์โดยรวมของทีม จุดประสงค์คือ ทำลายสิ่งก่อสร้างหลักของคู่ต่อสู้ด้วยความช่วยเหลือของยูนิตที่คอมพิวเตอร์ควบคุมที่ถูกปล่อยออกมาเป็นระยะ โดยจะเคลื่อนที่สู่สิ่งก่อสร้างหลักของศัตรูผ่านทางเดินที่เรียกว่า "เลน"
เกมประเภทนี้มีที่มาจาก อีออนออฟสไตรฟ์ (Aeon of Strife) แผนที่ดัดแปลงของสตาร์คราฟต์, ดีเฟนส์ออฟดิแอนเชียนส์ (Dota) แผนที่ซึ่งอิงอีออนออฟสไตรฟ์ ในวอร์คราฟต์ 3: เรนออฟเคออส และโฟรเซนโธรน เป็นหนึ่งในเกมโมบาหลักเกมแรก โดยเริ่มต้นจากการปรับเปลี่ยนเกม (mod) กลายเป็นเกมโหมดใหม่ อ้างอิงท่าไม้ตายและภาพลักษณ์ตัวละครจาก วอร์คราฟต์ 3 เกมโมบารุ่นต่อมาได้แก่ League of Legends และ Horoes of Newerth ซึ่งเป็นเกมที่เล่นได้บนคอมพิวเตอร์ จากนั้นก็มีผู้พัฒนาเกมภาคต่อ Dota 2 (ซึ่งปรับเกมและการออกแบบโดยอ้างอิง วอร์คราฟต์ 3 น้อยลง หลีกเลี่ยงเรื่องลิขสิทธิ์) ในขณะที่ทาง บลิซซาร์ด เองก็ได้ผลิตเกมโมบา ของตนเองชื่อ Heroes of the Storm ต้นคริสต์ทศวรรษ 2010 เป็นต้นมา เกมประเภทนี้กลายเป็นเกมสำคัญในอีสปอตส์
ประวัติ
ต่อมา พ.ศ. 2545 เกม วอร์คราฟต์ 3 ก็มีเครื่องมือในการสร้างแผนที่โดยผู้เล่นกันเอง เช่นกัน ผู้สร้างแผนที่ (modder) ชื่อ Eul สร้างแผนที่ชื่อ Defense of Ancients (DotA) โดยดัดแปลงจาก Aeon of Strife ให้เขากับระบบเกมของ วอร์คราฟต์ 3 และมีผู้สร้างแผนที่ต่อมาอีกหลายคนหลายรุ่น ในชื่อ DotA: AllStars เติมแต่งฮีโร่ตัวละคร และกลไล จนกระทั่ง ผู้สร้างแผนที่ชื่อ IceFrog ได้ปรับปรุงกลไกการเล่น ให้มีมิติที่สนุกสนาน มีการใช้ทักษะ และไอเท็ม ที่ปรับแต่งได้ จนเป็นที่ยอมรับ จนได้รับความนิยมทั่วโลก จนกลายเป็นทางเลือกใหม่ของคนที่เล่นวอร์คราฟต์ 3 ที่ไม่ต้องควบคุมเกมแบบกองทัพ แต่ควบคุมเพียงตัวฮีโร่ตัวเดียว แล้วร่วมทีมละ 5 คน ต่อสู้กันสองทีม โดยที่ทีมที่สามารถทำลายฐานฝ่ายตรงข้ามได้เป็นทีมที่ชนะ
ความสำเร็จของ DotA: AllStars ที่เป็นเพียงแผนที่เสริมเล่นฟรี กลายเป็นที่สนใจของโอกาสธุรกิจ ผู้สร้างแผนที่ชื่อ Feak เข้าร่วมกับ Riot Games พัฒนาเกมเชิงธุรกิจชื่อ League of Legends ขึ้นมา โดยมีรูปแบบธุรกิจเล่นได้ฟรี แต่สามารถซื้อสกินตกแต่งตัวละคร หรือ ซื้อตัวละครพิเศษได้ ในขณะที่ IceFrog เข้าร่วมกับ Valve พัฒนาภาคต่อของเกมเดิม ในชื่อ Dota 2
การเล่น
เป็นการแข่งขันระหว่างสองทีม แต่ละทีมมีผู้เล่น 5 คน โดยผู้เล่น จะเลือกตัวละคร หรือที่เรียกว่า ฮีโร่ มาแข่งขัน ฮีโร่ ดังกล่าว ส่วนใหญ่จะเป็นลักษณะความสามารถแฟนตาซี ผสมเวทมนตร์ เป้าหมายคือ การโจมตีฝ่ายตรงข้าม เพื่อทำลายฐานหลักของฝ่ายตรงข้าม ระหว่างทางสามเลนนั้น จะมีป้อมปราการย่อยขวางอยู่ด้วยที่คอยโจมตีการบุกรุก
ในขณะเดียวกัน ยูนิตที่คอมพิวเตอร์ควบคุมปล่อยออกมาเป็นระยะ เรียกว่า ทหารย่อย (minion) ซึ่งทั้งฝ่ายเรา และฝ่ายตรงข้าม เดินทัพมาปะทะกันเรื่อยๆ ฮีโร่ที่ฆ่าทหารย่อยดังกล่าวของฝ่ายตรงข้ามจะได้ค่าประสบการณ์และเงินไว้ซื้อไอเท็มในเกม ในขณะที่พื้นที่ป่า จะมีมอนสเตอร์อาศัยอยู่ (creep) การฆ่ามอนสเตอร์ในบริเวณป่าจะได้เงินไว้ซื้อไอเท็มเช่นเดียวกัน โดยจะมีมอนสเตอร์พิเศษที่เปรียบเสมือนบอสในเกม ที่มีพลังเยอะ เมื่อฆ่าได้จะได้ค่าประสบการณ์และเงินเยอะมาก
ไอเท็มที่ซื้อได้ระหว่างเกม มีทั้งประเภท เกราะ อาวุธ รองเท้า และเครื่องราง โดยมักจะเกี่ยวข้องกับ พลังชีวิต การป้องกัน การโจมตีแรงขึ้น การโจมตีคริติคอล การโจมตีเร็วขึ้น และการป้องกันสถานะผิดปกติ
การแข่งขันอาชีพ
การแข่งขันโมบาเกิดขึ้นครั้งแรกในกลาง พ.ศ. 2559 ด้วยความสำเร็จทางธุรกิจของ ลีกออฟเลเจนต์ ตั้งเงินรางวัลรวมสูงถึง 29 ล้านดอลลาร์สหรัฐฯ จากการแข่งขันทั้งสิ้น 1718 ครั้ง
Vain Glory ให้เงินรางวัลรวม 350,000 ดอลลาร์สหรัฐฯ ในปี 2557
Dota 2 ในงาน The International 2017 ตั้งรางวัลรวมสูงถึง 24 ล้านดอลลาร์สหรัฐฯ ติดอันดับ เงินรางวัล eSports ที่สูงที่สุดสำหรับปี 2559
ทาร์ตไข่
ทาร์ตไข่ (egg tart) หรือ ทาร์ตสังขยาไข่ (egg custard tart)  เป็นขนมอบชนิดทาร์ตสังขยานิยมรับประทานในโปรตุเกส อังกฤษ ฮ่องกง มาเก๊า และประเทศอื่น ๆ ในทวีปเอเชีย มีส่วนประกอบหลักคือแป้งพายรอบนอก ส่วนตรงกลางมีไข่สังขยา แล้วนำไปอบ
เอดส์วัคซีน 200
เอดส์วัคซีน 200 (AIDS Vaccine 200; อักษรย่อ: AV 200) เป็นการขี่จักรยานการกุศลผ่านชนบทที่สวยงามของรัฐจอร์เจีย ซึ่งเป็นการปั่นจักรยานเพื่อให้ตระหนักและก่อตั้งกองทุนสำหรับการวิจัยวัคซีนเอชไอวี/เอดส์ และได้มีการบริจาคเงินในวันที่จัดกว่า 1,000,000 ดอลลาร์สำหรับศูนย์วัคซีนเอมอรี ซึ่งเป็นหนึ่งในศูนย์การวิจัยวัคซีนชั้นนำของโลกที่ทำงานเพื่อการค้นหาวัคซีนเอชไอวี
การขี่
มีการขี่จักรยานที่กินเวลา 2 วันในช่วงเดือนพฤษภาคมของแต่ละปี โดยมีนักปั่นจักรยานกว่า 150 คนและทัพอาสาสมัครพร้อมร่วมปั่นในแต่ละปี การปั่นจักรยานจะเริ่มในวิทยาเขตของมหาวิทยาลัยเอมอรีในแอตแลนตาและผ่านสถานที่เล็ก ๆ หลายแห่ง รวมถึงเมืองในรัฐจอร์เจีย กระทั่งนักปั่นจักรยานมาถึง ณ ร็อคอีเกิล 4-เอชเซ็นเตอร์ ซึ่งอยู่ทางเหนือของเขตอีตันตัน รัฐจอร์เจีย ในป่าสงวนแห่งชาติโอโคนี เหล่านักปั่นจักรยานและอาสาสมัครจะพำนักในคืนวันเสาร์ในกระท่อมซึ่งตั้งอยู่ริมทะเลสาบขนาด 110 เอเคอร์ (45 เฮกตาร์) ของร็อคอีเกิล เหล่านักปั่นจักรยานจะเลือกระยะไมล์สะสมที่แตกต่างกัน และสามารถปรับเปลี่ยนระยะทางในการขี่ได้ตามความสามารถที่มีอยู่
ประวัติ
แอ็คชันไซคลิงแอตแลนตาอิงค์ (เอซีเอ) ได้ก่อตั้งขึ้นใน ค.ศ. 2003 โดยกลุ่มของนักปั่นจักรยานผู้มีส่วนร่วมในรายการยูโรเปียนเอดส์วัคซีนไรด์ 2002 หนึ่งในรายการเอดส์ไรด์ล่าสุด ที่ก่อตั้งโดยพัลลอตตาทีมเวิร์กส์ ซึ่งเป็นกลุ่มที่สร้างความตื่นตะลึงด้วยงบค่าใช้จ่ายในการปั่นจักรยานในยุโรป
ผลการระดมทุน
การปั่นจักรยานการกุสลสามารถระดมเงินทุนสนับสนุนเพิ่มขึ้นได้ทุกปีเนื่องด้วยความพากเพียรของเหล่าอาสาสมัคร หนึ่งในเหตุผลที่แอ็คชันไซคลิงแอตแลนตาสามารถจัดสรรงบประมาณได้อย่างมีประสิทธิภาพคือเงินส่วนหนึ่งไม่ได้ผ่านทางผู้อุปถัมภ์หรือจากการระดมทุนเพื่อใช้เป็นเงินเดือนแต่อย่างใด จนถึงเดือนกุมภาพันธ์ ค.ศ. 2013 ทางแอ็คชันไซคลิงแอตแลนตาตลอดจนแอ็คชันไซคลิง 200 และเอดส์วัคซีน 200 ได้รับเงินบริจาครวม 1,326,440 ดอลลาร์ที่ใช้สำหรับการวิจัยวัคซีนโรคเอดส์และบริการที่เกี่ยวกับโรคเอดส์
ผลการระดมทุนแบ่งตามปี
เจเนอรัลไดนามิกส์อิเล็กทริกโบต
เจเนอรัลไดนามิกส์อิเล็กทริกโบต (General Dynamics Electric Boat; อักษรย่อ: GDEB) เป็นบริษัทย่อยของบริษัทเจเนอรัลไดนามิกส์ ซึ่งเป็นผู้สร้างหลักของเรือดำน้ำสำหรับกองทัพเรือสหรัฐมานานกว่า 100 ปี โรงงานหลักของบริษัทคืออู่ต่อเรือในกรอตัน รัฐคอนเนตทิคัต, การสร้างลำเรือและอุปกรณ์อำนวยความสะดวกในโกวนซิตพอยต์ รัฐโรดไอแลนด์ รวมถึงการออกแบบและวิศวกรรมสิ่งอำนวยความสะดวกในนิวลอนดอน รัฐคอนเนตทิคัต
ประวัติ
บริษัทก่อตั้งขึ้นใน ค.ศ. 1899 โดยไอแซก ไรซ์ ในฐานะอิเล็กทริกโบตคอมพานีเพื่อสร้างการออกแบบเรือซับเมอร์ซิเบิลของจอห์น ฟิลิป ฮอลแลนด์ ซึ่งได้รับการพัฒนาที่เครสเซนต์ชิปยาร์ดของลิวอิส นิกสัน ในเอลิซาเบธ รัฐนิวเจอร์ซีย์ โดยฮอลแลนด์ VI เป็นเรือดำน้ำลำแรกที่สร้าง ณ อู่ต่อเรือแห่งนี้ ซึ่งต่อมาได้กลายเป็นยูเอสเอส ฮอลแลนด์ เมื่อได้รับการขึ้นระวางในกองทัพเรือสหรัฐในวันที่ 11 เมษายน ค.ศ. 1900—นับเป็นเรือดำน้ำลำแรกที่ได้รับการขึ้นระวางอย่างเป็นทางการ ความสำเร็จของฮอลแลนด์ VI ได้สร้างความต้องการรุ่นที่ติดตามมา (ชั้นเอ หรือชั้นพลังเจอร์) ที่เริ่มต้นด้วยซับเมอร์ซิเบิลแบบเดิมฟูลตัน ซึ่งสร้างขึ้น ณ อิเล็กทริกโบต (EB) กองทัพเรือต่างประเทศบางแห่งสนใจในการออกแบบเรือดำน้ำรุ่นล่าสุดของจอห์น ฮอลแลนด์ และซื้อสิทธิ์ในการสร้างภายใต้สัญญาลิขสิทธิ์ผ่านทางอิเล็กทริกโบต ซึ่งรวมถึงกองทัพเรือของสหราชอาณาจักร, กองทัพเรือจักรวรรดิญี่ปุ่น, กองทัพเรือจักรวรรดิรัสเซีย และกองทัพเรือเนเธอร์แลนด์
ตั้งแต่ ค.ศ. 1907 ถึง ค.ศ. 1925 อิเล็กทริกโบตได้ออกแบบเรือดำน้ำสำหรับกองทัพเรือและรับเหมาช่วงการก่อสร้างต่อฟอร์ริเวอร์ชิปยาร์ด ในควินซี รัฐแมสซาชูเซตส์ ในยุคนี้อิเล็กทริกโบตได้สร้างเรือดำน้ำชั้นบี, ซี, ดี, อี, เค, แอล, เอ็ม, อาร์ และเอส
ในช่วงสงครามโลกครั้งที่หนึ่ง บริษัทและบริษัทย่อย (โดยเฉพาะอย่างยิ่งเอลโก) ได้สร้างเรือดำน้ำ 85 ลำ ผ่านผู้รับเหมาช่วง และเรือต่อสู้เรือดำน้ำ 722 ลำ สำหรับกองทัพเรือสหรัฐ รวมถึงเรือยนต์ 80 ฟุต จำนวน 580 ลำ ให้แก่กองทัพเรืออังกฤษ
ระหว่างสงคราม
หลังสงคราม กองทัพเรือสหรัฐไม่ได้สั่งเรือดำน้ำอีกลำจากอิเล็กทริกโบตจนกระทั่งUSS คัตเทิลฟิช (SS-171)ใน ค.ศ. 1931 โดยคัตเทิลฟิชเป็นเรือดำน้ำลำแรกที่ได้รับการสร้างขึ้น ณ โรงงานของอิเล็กทริกโบตในกรอตัน รัฐคอนเนทิคัต ซึ่งเป็นโรงงานผลิตเรือดำน้ำหลักตั้งแต่นั้นเป็นต้นมา อิเล็กทริกโบตเป็นอู่ต่อนำสำหรับเรือดำน้ำหลายชั้น (ทั้งเพิร์ช, แซลมอน, ซาร์โก, แทมเบอร์, การ์, แมกเคอเรล และกาโต) ก่อนสงครามโลกครั้งที่สอง
Mawatarius
Mawatarius เป็นสกุลของไบรโอซัวที่อยู่ในวงศ์ Mawatariidae.
สปีชีส์ของสกุลนี้พบในนิวซีแลนด์
สปีชีส์ในสกุล ได้แก่:
Teuchoporidae
สปีชีส์ในสกุล ได้แก่:
รายชื่อรางวัลและการเสนอชื่อที่สเตรย์คิดส์ได้รับ
นี่คือรายชื่อของรางวัลและการเสนอชื่อเข้าชิงของกลุ่มนักร้องไอดอลชายเกาหลีใต้ สเตรย์คิดส์ ตั้งแต่เปิดตัวเมื่อปี พ.ศ. 2561
ขนมฝรั่งกุฎีจีน
ขนมฝรั่งกุฎีจีน หรือเรียกอย่างย่อว่า ขนมฝรั่ง เป็นขนมไทยอย่างหนึ่ง ที่มีประวัติยาวนานมาตั้งแต่กรุงธนบุรีเป็นราชธานี โดยเป็นขนมที่อยู่คู่กับชุมชนชาวไทยเชื้อสายโปรตุเกส คือ ชุมชนกุฎีจีน ในเขตธนบุรี และชุมชนบ้านเขมร ในเขตดุสิต กรุงเทพมหานคร
ขนมฝรั่งกุฎีจีน เป็นขนมที่ได้รับอิทธิพลมาจากขนมโปรตุเกสเช่นเดียวกับขนมไทยหลายอย่าง เช่น ทองหยิบ, ทองหยอด, ฝอยทอง หรือลูกชุบ ตั้งแต่ยุคกรุงศรีอยุธยาตอนกลาง รัชสมัยสมเด็จพระนารายณ์มหาราช โดยท้าวทองกีบม้า หรือ มารี กีมาร์ ตัวขนมเป็นตำรับของขนมแบบโปรตุเกส โดยใช้วัตถุดิบสามอย่าง คือ  แป้งสาลี, ไข่เป็ด และน้ำตาลทราย ตีให้ส่วนผสมเข้ากันจนขึ้นฟูและเทลงแม่พิมพ์ โดยไม่ผสมผงฟู, ยีสต์ หรือสารกันบูด จากนั้นโรยด้วยลูกเกด, ลูกพลับอบแห้ง, ฟักเชื่อม และน้ำตาลทราย ซึ่งได้รับอิทธิพลมาจากขนมของจีน โดยชาวจีนเชื่อว่าเมื่อรับประทานฟักเชื่อมแล้วจะก่อให้เกิดความร่มเย็น ส่วนน้ำตาลทรายจะเกิดความมั่งคั่งไม่รู้จบเหมือนกับน้ำตาลทรายที่นับเม็ดไม่ได้ ส่วนพลับอบแห้งและลูกเกด ก็เป็นผลไม้ที่มีราคาและมีคุณค่าทางอาหารอีกด้วย  แล้วจึงนำไปเทใส่แม่พิมพ์แล้วอบจนสุกโดยใช้วิธีอบแบบโบราณด้วยเตาถ่าน ขนมฝรั่งในชุมชนกุฎีจีนมีความกรอบนอก นุ่มใน ขณะที่ขนมฝรั่งในชุมชนบ้านเขมร ซึ่งเป็นชุมชนโปรตุเกสอีกแห่ง ตัวเนื้อขนมปังจะมีความนิ่ม นุ่มฟู ไม่กรอบ โรยหน้าเพียงแค่ฟักแห้งกับลูกเกดเท่านั้น และไม่โรยน้ำตาลอย่างกุฎีจีน
เดิมทีขนมฝรั่งกุฎีจีนจะทำกันเฉพาะในช่วงเทศกาลสำคัญทางศาสนาและแจกจ่ายรับประทานกันเองในครอบครัวหรือชุมชนเชื้อสายโปรตุเกส เช่น คริสต์มาส ต่อมาเมื่อได้รับความนิยมและเป็นที่รู้จักกันมากขึ้น จึงมีการทำออกมาขาย จนมีคำร้องคล้องจองกันของผู้ค้า เมื่อนำขนมออกไปเร่ขายเพื่อดึงดูดความสนใจผู้ซื้อว่า "อ้อยจีนบางใหญ่ อ้อยไทยบางคูวัด ข้าวหลามตัดวัดระฆัง ขนมฝรั่งกุฎีจีน แม่เอ๊ย" อันบ่งบอกได้ถึงอดีตที่เคยรุ่งเรืองของอาหารพื้นถิ่นและการค้าขายในแถบนี้ ซึ่งในอดีตก็จะมีขายเฉพาะในช่วงปลายปีเท่านั้น อันตรงกับช่วงเทศกาลคริสต์มาส
ปัจจุบันที่ชุมชนกุฎีจีนเหลือร้านที่ทำและจำหน่ายขนมฝรั่งกุฎีจีนเพียงไม่กี่รายเท่านั้น
ตัมบอฟ
ตัมบอฟ (, ;  Тамбов; Tambov) เป็นเมืองและศูนย์กลางการปกครองของแคว้นตัมบอฟ เขตสหพันธ์กลาง ประเทศรัสเซีย ตั้งอยู่ที่จุดบรรจบกันของแม่น้ำทีสนาและแม่น้ำสตูเดเนตส์ ซึ่งอยู่ทางตะวันออกเฉียงใต้ของกรุงมอสโก ระยะทางประมาณ 418 กิโลเมตร (260 ไมล์) เมืองมีประชากร 280,161 คน (สำมะโนประชากร พ.ศ. 2553); 293,658 คน (สำมะโนประชากร พ.ศ. 2545);
มายุ มิเนดะ
มายุ มิเนดะ ( 峯田 茉優<rt>みねだ まゆ</rt>, 28 พฤศจิกายน 1997 -) เป็นนักพากย์และนักร้องชาวญี่ปุ่น เกิดที่จังหวัดนางาโนะ สังกัดวิมส์ มีชื่อเล่นว่า ดามายุ (だまゆ)
ยื้อ
"ยื้อ" เป็นซิงเกิลเพลงประกอบละครโทรทัศน์เรื่อง ทรายสีเพลิง ในปี พ.ศ. 2557 ทางช่อง 3 ขับร้องโดย ชลาทิศ ตันติวุฒิ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส
เนื้อหาของเพลงนั้นออกแนวอารมณ์กินใจ ปนอารมณ์บีบครั้นนิดๆ พูดถึงช่วงเวลาที่จะต้องสูญเสียคนรักไป และต้องการจะยื้อเอาไว้ให้นานที่สุด ช่วงเวลาเพียงแค่วินาทีเดียว ก็มีค่ามาก หากจะทำให้เขาได้อยู่กับเรา
มิวสิกวิดีโอเพลง "ยื้อ" เผยแพร่ครั้งแรกในยูทูบวันที่ 21 สิงหาคม พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง ทรายสีเพลิง
การตอบรับ
เพลง "ยื้อ" ได้ติดอันดับสูงสุดที่ 2 จากการจัดอันดับของ 95.5 FM Virgin Hitz ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การเลือกปฏิบัติ
การเลือกปฏิบัติ (discrimination) เป็นการกระทำที่สร้างความแตกต่างอย่างไม่ชอบธรรมระหว่างบุคคลด้วยเหตุกลุ่ม ชนชั้นหรือหมวดหมู่อื่นที่ประชาชนเหล่านั้นสังกัดอยู่หรือรับรู้ว่าสังกัดอยู่ บุคคลอาจถูกเลือกปฏิบัติได้ด้วยเหตุเชื้อชาติ เพศ อายุ ศาสนา รสนิยมทางเพศ เป็นต้น การเลือกปฏิบัติมักเกิดขึ้นเมื่อปัจเจกบุคคลหรือกลุ่มนั้นถูกปฏิบัติอย่างไม่ยุติธรรมในทางที่เลวกว่ากลุ่มอื่น ด้วยเหตุที่พวกเขาเป็นสมาชิกของกลุ่มหรือหมวดทางสังคมบางอย่าง อันเป็นการจำกัดโอกาสหรือเอกสิทธิ์ที่สมาชิกของกลุ่มอื่นได้รับอยู่แล้ว
ศาลรัฐธรรมนูญ (ประเทศไทย)
ศาลรัฐธรรมนูญ (ย่อ: ศร.) เป็นองค์กรตุลาการที่จัดตั้งขึ้นครั้งแรกตามรัฐธรรมนูญแห่งราชอาณาจักรไทย พุทธศักราช 2540 แทนคณะตุลาการรัฐธรรมนูญที่ยุบเลิกไป และมีบัญญัติไว้ในรัฐธรรมนูญแห่งราชอาณาจักรไทย พุทธศักราช 2550 ศาลรัฐธรรมนูญมีอำนาจพิจารณาวินิจฉัยปัญหาข้อกฎหมายที่เกี่ยวข้องกับรัฐธรรมนูญ
หน้าที่หลักของศาลรัฐธรรมนูญคือ การพิจารณาทบทวนโดยศาล โดยวินิจฉัยว่ากฎหมายใดขัดต่อรัฐธรรมนูญก็เป็นอันตกไป อย่างไรก็ตาม บทบาทของศาลฯ ในประวัติศาสตร์ร่วมสมัยมีตั้งแต่การประกาศว่าการเลือกตั้งไม่ชอบด้วยกฎหมาย การยุบพรรคการเมือง และการตัดสินให้ผู้ดำรงตำแหน่งทางการเมืองพ้นจากตำแหน่ง
องค์ประกอบของศาลรัฐธรรมนูญ
รัฐธรรมนูญแห่งราชอาณาจักรไทย พุทธศักราช 2540 ได้กำหนดให้ศาลรัฐธรรมนูญประกอบด้วยประธานศาลรัฐธรรมนูญและตุลาการศาลรัฐธรรมนูญรวม 15 คน ซึ่งพระมหากษัตริย์ทรงแต่งตั้งตามคำแนะนำของวุฒิสภาจากบุคคลต่อไปนี้
รัฐธรรมนูญแห่งราชอาณาจักรไทย พุทธศักราช 2550 กำหนดให้ศาลรัฐธรรมนูญประกอบด้วยประธานศาลรัฐธรรมนูญคนหนึ่งกับและตุลาการศาลรัฐธรรมนูญอีก 8 คน ซึ่งพระมหากษัตริย์ทรงแต่งตั้งตามคำแนะนำของวุฒิสภาจากบุคคลต่อไปนี้
รัฐธรรมนูญแห่งราชอาณาจักรไทย พุทธศักราช 2560 มาตรา 200 กำหนดให้ศาลรัฐธรรมนูญประกอบด้วยตุลาการศาลรัฐธรรมนูญ 9 คน ซึ่งพระมหากษัตริย์ทรงแต่งตั้งจากบุคคล ดังต่อไปนี้
== อำนาจและหน้าที่ == หน้าที่และอำนาจของศาลรัฐธรรมนูญ คือการเป็นองค์กรที่พิทักษ์ความเป็นกฎหมายสูงสุดของประเทศ ด้วยการทำหน้าที่ควบคุมความชอบด้วยรัฐธรรมนูญ เมื่อมีข้อโต้แย้งเกี่ยวกับความชอบด้วยรัฐธรรมนูญของกฎหมายหรือเรื่องการกระทำ การปฏิบัติตามบทบัญญัติของรัฐธรรมนูญขึ้น และเป็นคดีเข้าสู่ศาลรัฐธรรมนูญ โดยนำบทบัญญัติของรัฐธรรมนูญมาใช้บังคับกับข้อเท็จจริงในแต่ละกรณี ซึ่งคำวินิจฉัยของศาลรัฐธรรมนูญมีผลผูกพันกับทุกองค์กร
การพิจารณาวินิจฉัยความชอบด้วยรัฐธรรมนูญของร่างกฎหมายหรือกฎหมาย การตรวจสอบความชอบด้วยรัฐธรรมนูญของร่างกฎหมายก่อนมีการประกาศใช้ เช่น ร่างพระราชบัญญัติประกอบรัฐธรรมนูญ ร่างพระราชบัญญัติ ร่างข้อบังคับการประชุมสภาผู้แทนราษฎร ร่างข้อบังคับการประชุมวุฒิสภา และร่างข้อบังคับการประชุมรัฐสภา และการวินิจฉัยว่าร่างพระราชบัญญัติมีหลักการอย่างเดียวกันหรือคล้ายกันกับหลักการของร่างพระราชบัญญัติที่ต้องยับยั้งไว้หรือไม่ รวมทั้งตรวจสอบความชอบด้วยรัฐธรรมนูญของเงื่อนไขการตราพระราชกำหนด ว่าเป็นไปตามเงื่อนไขเพื่อประโยชน์ในการรักษาความปลอดภัยของประเทศ ความปลอดภัยสาธารณะ ความมั่นคงในทางเศรษฐกิจของประเทศ หรือป้องปัดภัยพิบัติสาธารณะหรือไม่ และตรวจสอบกฎหมายที่มีผลใช้บังคับแล้ว ในกรณีที่ศาลยุติธรรม ศาลปกครอง หรือศาลทหาร หรือคู่ความในคดี เห็นว่ากฎหมายที่ศาลจะใช้บังคับแก่คดีขัดหรือแย้งต่อรัฐธรรมนูญ หรือในกรณีที่ผู้ตรวจการแผ่นดินเห็นว่ากฎหมายมีปัญหาความชอบด้วยรัฐธรรมนูญได้เสนอเรื่องพร้อมความเห็นเพื่อให้ศาลรัฐธรรมนูญพิจารณาวินิจฉัยได้
การพิจารณาวินิจฉัยปัญหาเกี่ยวกับหน้าที่และอำนาจของสภาผู้แทนราษฎร วุฒิสภา รัฐสภา คณะรัฐมนตรี หรือองค์กรอิสระ ซึ่งรัฐธรรมนูญแห่งราชอาณาจักรไทย พุทธศักราช 2560 ได้บัญญัติให้ศาลรัฐธรรมนูญมีหน้าที่และอำนาจในการพิจารณาวินิจฉัยปัญหาเกี่ยวกับหน้าที่และอำนาจของสภาผู้แทนราษฎร วุฒิสภา รัฐสภา คณะรัฐมนตรี หรือองค์กรอิสระ โดยไม่จำเป็นต้องเกิดความขัดแย้งเกี่ยวกับอำนาจหน้าที่ระหว่างองค์กร
การคุ้มครองสิทธิและเสรีภาพของประชาชน ซึ่งรัฐธรรมนูญยังให้สิทธิแก่ประชาชนในการยื่นคำร้องโดยตรงต่อศาลรัฐธรรมนูญ ในกรณีที่ผู้ถูกละเมิดสิทธิหรือเสรีภาพที่รัฐธรรมนูญคุ้มครองไว้ โดยขอให้ศาลรัฐธรรมนูญพิจารณาวินิจฉัยว่าการกระทำนั้นขัดหรือแย้งต่อรัฐธรรมนูญ ซึ่งรัฐธรรมนูญฉบับปัจจุบันได้ขยายวัตถุแห่งคดีให้ประชาชนสามารถยื่นคำร้องโดยตรงต่อศาลรัฐธรรมนูญจากเดิมที่ตรวจสอบเฉพาะ "บทบัญญัติแห่งกฎหมาย" ให้สามารถตรวจสอบ “การกระทำ” ซึ่งละเมิดสิทธิและเสรีภาพของประชาชนว่าขัดหรือแย้งต่อรัฐธรรมนูญได้อีกด้วย รวมทั้งการวินิจฉัยกรณีที่บุคคลหรือชุมชน ซึ่งได้รับประโยชน์โดยตรงจากการทำหน้าที่ของรัฐตามรัฐธรรมนูญ หมวด 5 หน้าที่ของรัฐ และได้รับความเสียหายจากการไม่ปฏิบัติหน้าที่ หรือการปฏิบัติหน้าที่ไม่ถูกต้องครบถ้วนหรือล่าช้าเกินสมควรของหน่วยงานของรัฐที่เกี่ยวข้อง สามารถยื่นคำร้องขอให้ศาลรัฐธรรมนูญพิจารณาวินิจฉัยได้
การพิทักษ์รัฐธรรมนูญ ระบอบการปกครอง และความมั่นคงแห่งรัฐ รวมถึงการวินิจฉัยหนังสือสัญญาที่ต้องได้รับความเห็นชอบจากรัฐสภา ได้แก่ การพิจารณาวินิจฉัยว่าร่างรัฐธรรมนูญแก้ไขเพิ่มเติม แก้ไขเปลี่ยนแปลงการปกครองในระบอบประชาธิปไตยอันมีพระมหากษัตริย์ทรงเป็นประมุข หรือเปลี่ยนแปลงรูปแบบของรัฐ หรือการแก้ไขรัฐธรรมนูญในประเด็นสำคัญที่รัฐธรรมนูญบัญญัติให้ต้องมีการออกเสียงประชามติ โดยมิได้จัดให้มีการออกเสียงประชามติหรือไม่ การวินิจฉัยว่าบุคคลใดกระทำการโดยใช้สิทธิหรือเสรีภาพเพื่อล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุขหรือไม่ การพิจารณาว่าหนังสือสัญญาระหว่างประเทศไทยกับนานาประเทศ หรือกับองค์การระหว่างประเทศต้องได้รับความเห็นชอบจากรัฐสภาหรือไม่
การวินิจฉัยการสิ้นสุดสมาชิกภาพหรือคุณสมบัติ ของสมาชิกสภาผู้แทนราษฎรหรือสมาชิกวุฒิสภา และการวินิจฉัยความเป็นรัฐมนตรีสิ้นสุดลงหรือไม่ เพื่อให้เป็นไปตามหลักเกณฑ์ที่บัญญัติไว้ในรัฐธรรมนูญ
หน้าที่และอำนาจที่บัญญัติไว้ในกฎหมายประกอบรัฐธรรมนูญ หรือกฎหมายอื่น ได้แก่ หน้าที่และอำนาจตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ได้แก่ การพิจารณาวินิจฉัยคำร้องคัดค้านมติของคณะกรรมการการเลือกตั้งที่ไม่รับจดทะเบียนจัดตั้งพรรคการเมือง การวินิจฉัยคำร้องคัดค้านมติให้เพิกถอนข้อบังคับพรรคการเมือง การวินิจฉัยคำร้องคัดค้านคำสั่งคณะกรรมการการเลือกตั้งที่ให้คณะกรรมการบริหารพรรคการเมืองพ้นจากตำแหน่ง การวินิจฉัยคำร้องคัดค้านประกาศของคณะกรรมการการเลือกตั้ง ที่ให้พรรคการเมืองสิ้นสภาพการเป็นพรรคการเมือง การวินิจฉัยขอให้ยุบพรรคการเมือง และการวินิจฉัยกรณีพรรคการเมืองไม่เห็นด้วยกับคำวินิจฉัยของคณะกรรมการการเลือกตั้งเกี่ยวกับการดำเนินการในเรื่องที่บัญญัติไว้ในบทเฉพาะกาล การพิจารณาวินิจฉัยว่า มติคณะรัฐมนตรีหรือการดำเนินการของคณะรัฐมนตรี ว่าเป็นการปฏิบัติหน้าที่โดยไม่ชอบด้วยกฎหมาย ตามพระราชบัญญัติการจัดทำยุทธศาสตร์ชาติ พ.ศ. 2560 หรือไม่
การพิจารณาคดีของศาลรัฐธรรมนูญเป็นระบบไต่สวน ศาลมีอำนาจไต่สวนหาข้อเท็จจริงและพยานหลักฐานเพิ่มเติมได้ ซึ่งแตกต่างจากวิธีพิจารณาที่ใช้ในคดีทั่วไปของศาลยุติธรรม
กฎหมายที่เกี่ยวข้อง
ในปี 2560 สภานิติบัญญัติแห่งชาติให้ความเห็นชอบร่างพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ โดยมีการกำหนดโทษ "วิจารณ์คำวินิจฉัยศาลรัฐธรรมนูญ" ที่กระทำด้วยความไม่สุจริต และใช้ถ้อยคำหรือความหมายที่หยาบคาย เสียดสี อาฆาตมาดร้าย เป็นความผิดฐานละเมิดอำนาจศาล โดยให้ศาลมีอำนาจตั้งแต่การตักเตือน การไล่ออกจากบริเวณศาล ไปจนถึงการลงโทษจำคุกไม่เกิน 1 เดือน หรือปรับไม่เกิน 50,000 บาท หรือทั้งจำทั้งปรับ
คณะตุลาการศาลรัฐธรรมนูญ พ.ศ. 2549
ตุลาการศาลรัฐธรรมนูญชุด พ.ศ. 2549 ได้สิ้นสภาพไปพร้อมกับศาลรัฐธรรมนูญ ภายหลังการรัฐประหารในประเทศไทย พ.ศ. 2549 ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 3 ลงวันที่ 20 กันยายน พ.ศ. 2549 และได้บัญญัติขึ้นตามมาตรา 35 ของ รัฐธรรมนูญแห่งราชอาณาจักรไทย ฉบับชั่วคราว พ.ศ. 2549 ให้คณะตุลาการรัฐธรรมนูญปฏิบัติหน้าที่แทน
ฉางอาน
ฉางอาน ตามสำเนียงกลาง หรือ เตียงฮัน ตามสำเนียงฮกเกี้ยน เป็นเมืองหลวงเก่าของประเทศจีน โดยมีราชวงศ์ 13 ราชวงศ์ที่เลือกนครฉางอานเป็นเมืองหลวง ปัจจุบันคือเมืองซีอาน ซึ่งเปลี่ยนชื่อในสมัยราชวงศ์ชิง
ภายในเมืองฉางอานมีพระราชวังเป็นที่ประทับขององค์พระมหากษัตริย์และเป็นที่บริหารราชภารแผ่นดิน ทางทิศใต้ของเขตพระราชวังใช้เป็นที่ทำงานของขุนนางทั้งหลาย ถนนหนทางภายในตัวเมืองฉางอานและที่พักอาศัย ถูกออกแบบคล้ายกระดานหมายรุก เป็นระเบียบเรียบร้อย ถนนหลายสายภายในเมืองมีความกว้างกว่า 100 เมตร หนึ่งในนั้น ถนน "จูเชว่" ถือได้ว่าเป็นถนนที่กว้างมากที่สุด สิ่งเหล่านี้แสดงถึงความรุ่งเรืองของบ้านเมือง เมื่อเข้าสู่ราชวงศ์หมิงและชิงก็ได้นำเอาแบบอย่างการสร้างเมืองฉางอานไปใช้ในการสร้างเมืองปักกิ่ง
เมืองฉางอานมีส่วนที่ใช้เป็นที่พักอาศัยและส่วนที่ใช้ทำมาค้าขาย แบ่งเป็นสัดส่วน ภายในส่วนที่ใช้ทำมาค้าขาย มีร้านค้ามากมาย เรียกร้านค้าเหล่านี้ว่า "ห้าง" เช่น ห้างขายเนื้อ ห้างขายปลา ห้างขายยา ห้างผ้า ห้างเหล็ก ห้างเงินทอง ฯลฯ ว่ากันว่าแค่เพียงส่วนค้าขายทางตะวันออก ก็มีร้านค้ากว่า 200 แห่ง สิ่งของหายากจากทั่วทุกสารทิศ สามารถหาซื้อได้ในเมืองฉางอาน
เมืองฉางอานยังเป็นเมืองศูนย์กลางทางวัฒนธรรม มีกิจกรรมความบันเทิงต่าง ๆ มากมาย เช่น การร้องรำทำเพลง การแข่งขันชนไก่ ชักเย่อ โล้ชิงช้า ฯลฯ จิตกร นักอักษรศิลป์ กวีที่มีชื่อเสียงต่างก็พักอาศัยอยู่ในเมืองฉางอาน ผลงานของผู้คนเหล่านี้ทำให้เมืองฉางอานมีสีสันมากขึ้น
เมืองฉางอานยังเป็นเมืองที่วัฒนธรรมตะวันตกและตะวันออกมาบรรจบกัน ในยุคนั้นประเทศต่าง ๆ กว่า 70 ประเทศ ได้มาเจริญสัมพันธไมตรีกับราชวงศ์ถัง เส้นทางสายไหมมีความเจริญสูงสุด ประเทศญี่ปุ่น และประเทศอื่น ๆ อีกมากมาย ต่างส่งคนมาศึกษาเล่าเรียน พ่อค้าจากเปอร์เซีย (อิหร่านปัจจุบัน) กับทาจิกส์ (ส่วนหนึ่งของเอเชียตะวันออกกลาง) ต่างมุ่งหน้ามาทำการค้าขายที่เมืองฉางอาน ในเวลานั้นเมืองฉางอานมีประชากรถึง 1 ล้านคน รวมกับชาวต่างชาติที่ย้ายมาพำนักอีกว่าหมื่นคน เมืองฉางอานไม่เพียงแต่เป็นเมืองศูนย์กลางทางเศรษฐกิจ การเมือง และวัฒนธรรม แต่ยังกลายเป็นเมืองระดับนานาชาติที่มีชื่อเสียงเมืองหนึ่งอีกด้วย
เทศมณฑลเต็ลเชย์
เต็ลเชย์ (Telšiai) เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเต็ลเชย์ ประชากรประกอบด้วยชาวลิทัวเนีย (ร้อยละ 98.7), ชาวรัสเซีย (ร้อยละ 0.9), ชาวลัตเวีย (ร้อยละ 0.1) และกลุ่มชาติพันธุ์อื่น ๆ (ร้อยละ 0.3) ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเต็ลเชย์จึงกลายเป็นเพียงหน่วยทางดินแดนและสถิติ
ประเทศโรมาเนียในโอลิมปิก
ประเทศโรมาเนีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1900 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศโรมาเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ROU
นับตั้งแต่ประเทศโรมาเนียส่งนักกีฬาเข้าร่วมการแข่งขันโอลิมปิกครั้งแรก นักกีฬาโรมาเนียได้รับเหรียญรางวัลรวมทั้งหมด 307 เหรียญ โดยแบ่งเป็น 89 เหรียญทอง 95 เหรียญเงิน และ 123 เหรียญทองแดง
Porinidae
Porinidae เป็นสกุลของไบรโอซัวที่อยู่ในวงศ์ Cheilostomatida.
Onychocellidae
Onychocellidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
ไฟลต์ส (นวนิยาย)
ไฟลต์ส (Flights) เป็นนวนิยายที่ประพันธ์โดยนักประพันธ์ชาวโปแลนด์ ออลกา ตอการ์ตชุก นวนิยายเล่มนี้ถูกตีพิมพ์ครั้งแรกในชื่อภาษาโปแลนด์ว่า บีแยกูญี นวนิยายได้รับการแปลเป็นภาษาอังกฤษโดย เจนนิเฟอร์ ครอฟต์
นวนิยายเรื่องนี้ดำเนินเนื้อเรื่องอยู่ในช่วงในระหว่างคริสต์ศตวรรษที่ 17 ถึงคริสต์ศตวรรษที่ 21 โดยเกี่ยวกับ "ปรัชญาการเริ่มต้นในการท่องเที่ยวแบบสมัยใหม่" เนื้อหาของเรื่องมีทั้งจริงและเสริมแต่งขึ้นมาโดยเรื่องแรกเป็นเรื่องของนักฟิสิกส์ชาวดัดซ์ Philip Verheyen ที่ได้ค้นพบสิ่งเหลือเชื่อ เรื่องที่สองเป็นเรื่องของลุดวีกา แยนด์แชแยวิตช์ น้องสาวของนักแต่งเพลงชาวโปแลนด์ เฟรเดริก ชอแป็ง ซึ่งกำลังส่งเขากลับไปยังกรุงวอร์ซอ
นวนิยายเรื่องนี้ได้รับรางวัล Man Booker Prize ในปี พ.ศ. 2561 ซึ่งถือว่าเป็นนักเขียนชาวโปแลนด์คนแรกที่ได้รับรางวัลนี้ คณะกรรมการตัดสิน Lisa Appignanesi ได้กล่าวบอก ออลกา ตอการ์ตชุก ว่า "เขาเป็นนักเขียนที่เปี่ยมไปด้วยปัญญาทางด้านจิตนาการและความคิดสร้างสรรค์" ตอการ์ตชุก และ ครอฟต์ (ในฐานะผู้แปลหนังสือ) ได้รับเงินรางวัลจำนวน 50,000 ปอนด์
จ้าวชงกั๋ว
จ้าวชงกั๋ว (137-52 ปีก่อนคริสตกาล) เป็นขุนพลคนสำคัญของ ราชวงศ์ฮั่นตะวันตก ร่วมกับขุนพลคนสำคัญอีก 3 ท่านคือ เว่ยชิง, ฮั่วชี่ปิ้ง และ หลี กวั่ง จ้าวชงกั๋วมีความดีความชอบในการปกป้องดินแดนของจักรวรรดิฮั่นจากรุกรานของชนเผ่านอกด่านอย่าง ซงหนู รวมถึงอีกหลายเผ่านอกจากนี้ยังสามารถปราบปรามและกวาดล้างชนเผ่าซงหนูและชนเผ่าต่าง ๆ จนไม่กล้ารุกรานดินแดนของราชวงศ์ฮั่นอีกเป็นเวลานาน
รวมถึงให้เหล่าทหารภายใต้การบังคับบัญชาของเขาทำนาเพื่อเป็นการสร้างรายได้ให้กับจักรวรรดิและเป็นปกป้องชายแดนไปในเวลาเดียวกัน จ้าวชงกั๋วรับใช้แผ่นดินฮั่นตะวันตกถึง 3 รัชสมัยคือ จักรพรรดิฮั่นอู่ตี้, จักรพรรดิฮั่นเจาตี้ และ จักรพรรดิฮั่นเสวียนตี้ ก่อนจะลาออกจากราชการและถึงแก่อสัญกรรมในรัชสมัยจักรพรรดิฮั่นเสฺวียนตี้เมื่อ 52 ปีก่อนคริสตกาล ขณะอายุได้ 85 ปี
สนามกีฬาพานาธิเนอิก
สนามกีฬาพานาธิเนอิก (Παναθηναϊκό στάδιο) ตั้งอยู่ที่เมืองเอเธนส์ กรีซ
ในปี ค.ศ. 1896 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 1 ที่กรีซเป็นเจ้าภาพ
อิลิยา สปาซอเยวิช
อิลิยา สปาซอเยวิช (เกิดวันที่ 11 กันยายน 1987) เป็นนักฟุตบอลชาวอินโดนีเซีย เกิดที่มอนเตเนโกร ปัจจุบันเล่นในตำแหน่งกองหน้าให้กับบาหลียูไนเต็ดในลีกาซาตู สปาซอเยวิชมีความโดดเด่นในด้านการทำประตู โดยในช่วงที่เขาค้าแข้ง เขายิง 148 ประตู จากการลงเล่นอย่างเป็นทางการ 268 นัด จนได้รับสมญาว่า "สปาโซโกล"
ช่วงแรก
สปาซอเยวิช เกิดที่เมืองบาร์ และเริ่มต้นอาชีพใน ค.ศ. 2004 ด้วยวัยเพียง 17 ปี กับสโมสรวอยวอดีนาในเซอร์เบียนซูเปอร์ลีกา เขาเล่นในตำแหน่งกองหน้าคู่กับ มิลอส กราซิก อดีตปีกของยูเวนตุส ต่อมาในเดือนกรกฎาคม 2005 เขาย้ายไปเล่นให้กับสโมสรซุตเยสกานิกชิชในมอนเตเนโกร ซึ่งเขายิง 7 ประตูจากการลงเล่น 17 นัด ต่อในเดือนกรกฎาคม 2006 สปาซอเยวิชตัดสินใจกลับไปเล่นในเซอร์เบีย โดยครั้งนี้ได้ไปเล่นให้กับซีเอสเค ปิวารา ซึ่งเขาได้ยิง 9 ประตูในการลงเล่น 18 นัด
ดีนาโมทบิลีซี
ในเดือนมกราคม 2007 สปาซอเยวิชเซ็นสัญญากับดีนาโมทบิลีซี อดีตแชมป์ยูฟ่าคัพวินเนอร์สคัพในปี 1981 โดยช่วงที่เขาได้เล่นให้กับสโมสรนั้น เขายิง 30 ประตูจากการลงเล่น 61 นัดในจอร์เจียนลีกและจอร์เจียนคัพ ทำให้เขากลายเป็นผู้เล่นชาวต่างชาติคนแรกที่เป็นผู้ทำประตูสูงสุดต่อฤดูกาลของสโมสร นอกจากนี้ สปาซอเยวิช ยังคว้าแชมป์จอร์เจียนลีก จอร์เจียนคัพ และจอร์เจียนซูเปอร์คัพ และเขาได้ลงเล่นนัดแรกในยูฟ่าแชมเปียนส์ลีกเมื่อวันที่ 30 กรกฎาคม ค.ศ. 2008 ในนัดที่พานาธิไนกอส
โบรักคาคัก
ในเดือนกรกฎาคม ค.ศ. 2009 สปาซอเยวิชเกือบได้เซ็นสัญญากับอาร์มิเนียบีลเฟลด์ในบุนเดิสลีกา แต่การย้ายตัวล้มเหลวเนื่องจากไม่บรรลุข้อตกลงด้านการเงิน ทำให้เรดสตาร์เบลเกรด สนใจที่จะซื้อตัวเขา แต่สุดท้าย สปาซอเยวิชก็ได้ย้ายไปเล่นให้กับโบรักคาคักในเซอร์เบียนซูเปอร์ลีกาเมื่อวันที่ 31 กรกฎาคม ค.ศ. 2009
ไลปายัสเมตาเลิกส์
ในวันที่ 30 มีนาคม ค.ศ. 2010 สปาซอเยวิช เซ็นสัญญากับไลปายัสเมตาเลิกส์ แชมป์ลีกของลัตเวีย เขายิง 6 ประตูจากการลงเล่น 11 นัดในลัตเวียนลีกและลัตเวียนฟุตบอลคัพ
ตรีกาลา
ในวันที่ 10 กันยายน ค.ศ. 2010 สปาซอเยวิชย้ายไปร่วมกับตรีกาลา ก่อนที่วันเปิดฤดูกาลของกรีกฟุตบอลลีกเพียงสองวัน เขาได้ลงเล่นในสนาม 203 นาทีใน 13 นัดแรก ขณะนัดแรก เขาได้รับข้อเสนอจากบาหลีเดวาตา ทำให้เขาตัดสินใจเดินทางไปยังอินโดนีเซีย
ทีมชาติ
สปาซอเยวิช เคยเล่นให้กับทีมชาติเซอร์เบีย-มอนเตเนโกร รุ่นอายุไม่เกิน 17 และ 19 ปี ต่อมาในปี 2006 เซอร์เบียและมอนเตเนโกรต่างแยกออกเป็นสองประเทศอิสระ ทำให้สปาซอเยวิชตัดสินใจเล่นให้กับทีมชาติมอนเตเนโกร รุ่นอายุไม่เกิน 21 ปี
ชีวิตส่วนตัว
อิลิยา สปาซอเยวิช สมรสกับภรรยาชาวอินโดนีเซีย และอาศัยในอินโดนีเซียด้วยกัน บุตรทั้งสองของเขาเป็นชาวอินโดนีเซีย บุตรชาย ดรากัน เกิดวันที่ 28 พฤศจิกายน ค.ศ. 2014 และบุตรสาว อิรินา เกิดวันที่ 27 กุมภาพันธ์ ค.ศ. 2017
ปริภูมิ-เวลาแบบมินคอฟสกี
ทฤษฎีสัมพัทธพิเศษกาลอวกาศแบบมินคอฟสกีเป็นแมนิโฟลด์สี่มิติ (four-dimensional manifold) ที่ถูกสร้างขึ้นโดย แฮร์มันน์ มินคอฟสกี ประกอบด้วยสี่มิติ: คือ สามมิติของพื้นที่ (x, y, z) และ หนึ่งมิติของเวลา  ในวิชาฟิสิกส์คณิตศาสตร์, ปริภูมิแบบมินคอฟสกีหรือปริภูมิ-เวลาแบบมินคอฟสกีคือ การรวมกันของปริภูมิและเวลาแบบยุคลิดเข้าไปสู่แมนิโฟลด์สี่มิติ เมื่อช่วงระยะห่างของกาลอวกาศระหว่างสองเหตุการณ์ใด ๆ ที่เป็นอิสระจากกรอบอ้างอิงเฉื่อยซึ่งจะได้ถูกบันทึกเอาไว้  ปริภูมิ-เวลาแบบมินคอฟสกีมีสัญลักษณ์ทางเมตริกคือ (-+++) และมักจะมีลักษณะแบน
คาบาร์โรกิส
เทศบาลคาบาร์โรกิส เป็นเทศบาลศูนย์กลางของจังหวัดคีรีโน ประเทศฟิลิปปินส์ ในปี ค.ศ. 2015 มีประชากรประมาณ 30,582 คน
บารังไกย์
เทศบาลคาบาร์โรกิส แบ่งเขตการปกครองออกเป็น 17 บารังไกย์
• บานัวร์
• เบอร์โกส
• คาเลาคัน
• เดลปิลาร์
• ดิบีบี
• อีเดน
• กุนดาไวย์ (Poblacion)
• มันกันดินไกย์ (Poblacion)
• ซันมาร์คอส
• วิลลามอร์
• ซามอรา
• วิลลาโรส
• วิลลาปีนา (Capellangan)
• ดินกาซัน
• ตูคอด
• โกเมซ
• ซานโตโดมิงโก
โรงเรียนฮากาส
โรงเรียนฮากาส (Haagaas Artiumskursus, มีชื่ออย่างไม่เป็นทางการคือ Haagaas skole, Haagaas private gymnas หรือ Haagaas' studentfabrikk; Haagaas School) หรือที่เรียกกันในชื่อ ฮากาส เป็นโรงเรียนเตรียมเข้ามหาวิทยาลัยของเอกชนในกรุงออสโล ซึ่งดำเนินการเรียนการสอนในปี ค.ศ. 1915 ถึง 1955 ซึ่งในช่วงดังกล่าว โรงเรียนแห่งนี้ตั้งอยู่ ณ ปากทางนีลส์ฌูลส์ 52 ร่วมกับฟรอกเนอร์ ในอาคารเดียวกันกับโรงเรียนฟรอกเนอร์ อย่างไรก็ตาม โรงเรียนแห่งนี้ได้ถูกย้ายในภายหลังสำหรับเป็นยูนิเวอซิเตสกาเทน 6 ในกลางกรุงออสโล ผู้ก่อตั้งโรงเรียน, เจ้าของ และเป็นครูใหญ่จนถึงปี ค.ศ. 1946 คือธีโอดอร์ ฮากาส โรงเรียนแห่งนี้ยังได้รับการเรียกว่า "โรงงานนักเรียน" (studentfabrikk) โดยได้มีการเสนอการติดตามเอ็กซาเมนอาเทียม (การสอบเข้ามหาวิทยาลัย) อย่างรวดเร็วในประเพณีของโรงเรียนเฮลทแบร์กเมื่อช่วงศตวรรษที่ 19 ช่วงปี ค.ศ. 1946 โรงเรียนแห่งนี้มีครู 20 คน ห้าชั้นเรียน กับนักเรียนอีก 127 คน และได้รับการสนับสนุนเป็นการชำระเงินค่าเล่าเรียนโดยทั้งหมด
โรงเรียนบางปะกอกวิทยาคม
โรงเรียนบางปะกอกวิทยาคม เป็นโรงเรียนมัธยมศึกษาขนาดใหญ่พิเศษแบบสหศึกษารับนักเรียนทั้งชายและหญิงตั้งอยู่ที่เขตราษฎร์บูรณะ กรุงเทพมหานคร จัดการเรียนการสอนระดับชั้นมัธยมศึกษา ตั้งแต่ชั้นปีที่ 1 ถึงปีที่ 6 เดิมชื่อ โรงเรียนมัธยมวัดบางปะกอก สังกัดสำนักงานเขตพื้นที่การศึกษากรุงเทพมหานคร เขต 1 ปัจจุบันมีเนื่อที่ 7 ไร่ 66 ตารางวา เปิดสอนในช่วงชั้นการศึกษาที่ 3 และ 4 โดยแบ่งเป็นระดับมัธยมศึกษาตอนต้น จำนวน 36 ห้องเรียน และมัธยมศึกษาตอนปลาย จำนวน 42 ห้องเรียน รวมทั้งสิ้น 78 ห้องเรียน
ประวัติ
โรงเรียนบางปะกอกวิทยาคม เกิดจากดำริของท่านพระครูประศาสน์ สิกขกิจ (พริ้ง อินทโชติ) อดีตเจ้าอาวาสวัดบางปะกอก ต้องการให้กระทรวงศึกษาธิการ ตั้งโรงเรียนมัธยมศึกษาในตำบลนี้ ได้อาศัยตึก 2 ชั้น ของโรงเรียนธรรมวินัยของวัดบางปะกอก เปิดสอนครั้งแรก เมื่อวันที่ 17 พฤษภาคม 2492 ในระดับชั้นมัธยมศึกษาปีที่ 1 กรรมการวัดบางปะกอก ซึ่งมี นายล้อม ฟักอุดม นายบุญนาคร มังคะลี และนายถนอม เอี่ยมทศ ได้จัดการซื้อที่ดินให้เป็นที่ ธรณีสงฆ์ของวัดบางปะกอก และได้ทำหนังสือมอบกรรมสิทธิ์ให้กรมสามัญศึกษา อาศัยที่ดิน เป็นสถานที่ตั้งอาคารเรียน และได้ย้ายมาเรียนยังอาคารปัจจุบัน เมื่อวันที่ 3 มกราคม 2494 บนที่ดิน 6 ไร่เศษ พ.ศ. 2507 นายล้อม ฟักอุดม ได้บริจาคที่ดินเพิ่มอีก 2 ไร่ 2 งาน 24 ตารางวา ปัจจุบันโรงเรียนมีที่ดิน 7 ไร่ 2 งาน ปีการศึกษา 2517 โรงเรียนได้รับอนุมัติให้เปิดสอนชั้นมัธยมศึกษาตอนปลาย
หลักสูตรการเรียน
มีการจัดการเรียนการสอนดังนี้ โดยแบ่งเป็นแผนการเรียนต่างๆดังนี้
รางวัลและเกียติยศของโรงเรียน
ด้านกิจกรรมผู้นำเชียร์และกองเชียร์ > นำทีมโดยท่านอาจารย์จันทร์เพ็ญ จั่นอาจ คณะครูหมวดวิชาพละศึกษา-คณะครูหมวดวิชาศิลปะ
ด้านกิจกรรมทักษะและความสามารถ
ด้านการศึกษา
ศาลยุติธรรม (ประเทศไทย)
ศาลยุติธรรม เป็นศาลที่มีอำนาจพิจารณาพิพากษาคดีทั้งปวง เว้นแต่คดี ที่รัฐธรรมนูญหรือกฎหมายบัญญัติให้อยู่ในอำนาจของศาลอื่น
โครงสร้างศาลยุติธรรม
ศาลยุติธรรมมี 3 ชั้น คือ ศาลชั้นต้น ศาลอุทธรณ์ และศาลฎีกา เว้นแต่ที่มีบัญญัติเป็นอย่างอื่นในรัฐธรรมนูญหรือตามกฎหมายอื่น โดยศาลยุติธรรมมีจำนวน 274 ศาล และ 9 สาขา
สำนักงานศาลยุติธรรม
สำนักงานศาลยุติธรรม เป็นองค์กรอิสระที่ดูแลงานธุรการของศาลยุติธรรม มีฐานะเป็นนิติบุคคล มีอิสระในการบริหารงานบุคคลการงบประมาณและการดำเนินการอื่น ตามที่กฎหมายบัญญัติ โดยมีเลขาธิการสำนักงานศาลยุติธรรมเป็นผู้บังคับบัญชาขึ้นตรงต่อประธานศาลฎีกา
การแต่งตั้งเลขาธิการสำนักงานศาลยุติธรรมต้องได้รับความเห็นชอบของคณะกรรมการตุลาการศาลยุติธรรม โดยในวันที่ 1 ตุลาคม พ.ศ. 2565 นาย ธีรศักดิ์ เงยวิจิตร ดำรงตำแหน่งเลขาธิการสำนักงานศาลยุติธรรม
ในปีงบประมาณ พ.ศ. 2559 สำนักงานศาลยุติธรรม ได้รับจัดสรรงบประมาณ 17,961.9705 ล้านบาท (พ.ศ. 2559)
โครงสร้างสำนักงานศาลยุติธรรม
ศาลยุติธรรม ประธานศาลฎีกา ศาลยุติธรรม ประธานศาลฎีกา สำนักงานศาลยุติธรรม เลขาธิการสำนักงานศาลยุติธรรม
ตอมสค์
ตอมสค์ถือเป็นหนึ่งในเมืองที่เก่าแก่ที่สุดในไซบีเรีย ซึ่งฉลองครบรอบ 410 ปี เมื่อปี ค.ศ. 2014 เมืองนี้เป็นศูนย์กลางการศึกษาและวิทยาศาสตร์ โดยมีมหาวิทยาลัยของรัฐ 6 แห่ง มีนักศึกษามากกว่า 100,000 คน และเป็นมหาวิทยาลัยที่เก่าแก่ที่สุดในไซบีเรีย
Poricellariidae
Poricellariidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
วอลเลย์บอลหญิงไทยแลนด์ลีก 2021-22
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
สัปดาห์ที่ 1
สนามแข่งขัน: เอ็มซีซี ฮอลล์ เดอะมอลล์ บางกะปิ กรุงเทพมหานคร
ข้าชื่อโคทาโร่!
ข้าชื่อโคทาโร่! เป็นการ์ตูนญี่ปุ่น แนวโชเน็น เขียนโดยทัชซึยะ ฮิรุตะ เริ่มลงตีพิมพ์กับสำนักพิมพ์โคดันฉะ ในโชเน็นแม็กกาซีน เมื่อปีพ.ศ. 2525-2537 มีฉบับรวมเล่มออกมา 59 เล่ม และในปี พ.ศ. 2538-2544 มีฉบับรวมเล่มของซีรีส์ที่สอง '''Shin Kotaro Makaritoru! (Judohen)''' ออกมา 27 เล่ม และปีพ.ศ. 2544-2547 มีฉบับรวมเล่ม '''Kotaro Makaritoru! L''' ออกมาจนถึงเล่ม 8 (ยังไม่จบ)
ส่วนในประเทศไทย สมัยก่อนเป็นยุคของการ์ตูนไร้ลิขสิทธิ์ สำนักพิมพ์ต่างๆมีการแข่งขันกัน ดังนั้นสำนักพิมพ์ที่ตีพิมพ์การ์ตูนเรื่องนี้จึงใช้ชื่อต่างกันออกไป เช่น สำนักพิมพ์หมึกจีนใช้ชื่อว่าโคทาโร่ ส่วนทางสำนักพิมพ์สยามอินเตอร์คอมิกส์ใช้ชื่อว่าโคทาโร่เช่นเดียวกัน และสำนักพิมพ์วิบูลย์กิจโดยใช้ชื่อว่าข้าชื่อโคทาโร่ ซึ่งตีพิมพ์ลงในนิตยสารเดอะซีโร่(The Zero) ต่อมาหลังจากปีพ.ศ. 2531ได้ย้ายไปลงในนิตยสารAnimage Weekly ต่อมาทางเจ้าของลิขสิทธิ์ได้ออกมาสั่งห้ามสำนักพิมพ์ทุกสำนักพิมพ์ตีพิมพ์การ์ตูนที่ละเมิดลิขสิทธิ์ทุกเรื่อง
หลังจากที่เงียบหายไปนานถึง 5 เดือน เนื่องจากติดเรื่องลิขสิทธิ์ ทางสำนักพิมพ์วิบูลย์กิจจึงได้ลงตีพิมพ์อีกครั้งเพราะได้ตกลงซื้อลิขสิทธิ์มาอย่างถูกต้อง ในนิตยสารรายสัปดาห์ KC.Weekly ในปี 2536 โดยเป็นตอนต่อตอนจากญี่ปุ่น ปีเดียวกันในเดือนกันยายนก็ได้ทำการพิมพ์รวมเล่มออกมา ซึ่งเป็นปกหนาชั้นเดียว (ราคา 30 บาท) ต่อมาในปี 2538 ทางสำนักพิมพ์ก็ได้ฤกษ์ออกฉบับปกสองชั้น และพิมพ์เรื่อยมายาวนานจนถึงปี 2546 ก็ออกจนครบ ประกอบด้วย ซีรีส์ชุดที่1 ข้าชื่อโคทาโร่ 59 เล่ม ซีรีส์ชุดที่2 ข้าชื่อโคทาโร่ (ใหม่) ภาคยูโด 27 เล่ม และซีรีส์ชุดสุดท้าย ข้าชื่อโคทาโร่ ภาค L 8 เล่ม
เรียกได้ว่าการ์ตูนเรื่องข้าชื่อโคทาโร่ใช้เวลาในการออกยาวนานที่สุดตั้งแต่ยุคก่อนลิขสิทธิ์ ปัจจุบันทางสำนักพิมพ์ได้มีการพิมพ์ซ่อม แต่ออกมาได้แค่ครึ่งๆ กลางๆ ค้างอยู่เล่มที่ 13 และไม่มีการตีพิมพ์ออกมาอีก ข้าชื่อโคทาโร่จึงเป็นการ์ตูนที่หาเก็บสะสมได้ยากมาก
ข้าชื่อโคทาโร่!
มีความยาว 59 เล่มจบ เนื้อเรื่องแบ่งเป็น 7 ภาค และภาคพิเศษอีก 1 ภาค
ข้าชื่อโคทาโร่ (ใหม่) ภาคยูโด
ดูบทความหลักที่ ข้าชื่อโคทาโร่ (ใหม่) ภาคยูโด
มีความยาว 27 เล่มจบ ภาคนี้เป็นเรื่องเกี่ยวกับกีฬายูโด ที่มีการต่อสู้ที่น่าติดตาม
ข้าชื่อโคทาโร่! ภาค L
เป็นภาคสุดท้ายของการ์ตูนชุดข้าชื่อโคทาโร่ ในภาคนี้แม่ของโคทาโร่ปรากฏตัวแล้ว แถมเธอเป็นนินจา ฝีมือเก่งกาจ แต่การปรากฏตัวของเธอนอกจากจะสร้างความวุ่นวายให้กับลูก และเพื่อนๆของลูกแล้ว ก็มีกลุ่มคนปริศนาคอยติดตามเธอมาอย่างใกล้ชิด
ภาคนี้มีอยู่ถึงเล่ม 8 ซึ่งไม่จบ แต่ผู้แต่งไม่เขียนต่อแล้ว เนื่องจากสภาพร่างกายของผู้เขียนไม่ดี
รางวัล
ปี 2529, ข้าชื่อโคทาโร่! ได้รับรางวัล Kodansha Manga Award สำหรับการ์ตูนแนว โชเน็น
โนเกีย 1208
โนเกีย 1208 เป็นโทรศัพท์เคลื่อนที่ในระบบจีเอสเอ็ม ผลิตโดยโนเกีย ประเทศฟินแลนด์ ภายใต้รูปแบบอัลตร้าเบซิค ซีรีส์ วางจำหน่ายครั้งแรกเมื่อเดือนพฤษภาคม ค.ศ. 2007
หลวงพี่เท่ง 3
หลวงพี่เท่ง 3 (Holy Man 3) เป็นภาพยนตร์ภาค 3 ของชุด "หลวงพี่เท่ง" ออกฉายเมื่อวันที่  12 สิงหาคม พ.ศ. 2553 กำกับโดย บำเรอ ผ่องอินทรกุล (โน้ต เชิญยิ้ม) โดยผู้แสดงเป็นหลวงพี่ในภาคนี้ คือ กฤษดา สุโกศล แคลปป์ หรือ น้อย วงพรู นักเรียนนอกและนักร้องชื่อดังที่หันหน้าเข้าสู่ร่มเงาแห่งพุทธศาสนาเพื่อกล่อมเกลาจิตใจที่ว้าวุ่น และหลีกหนีจากปัญหา โดยมีนิสัยเป็นคนขวางโลกนิดๆ แต่ก็มีความเข้าใจในหลักสัจธรรมหลายอย่าง
ภาพยนตร์ทำรายได้รวม 38 ล้านบาท
เรื่องย่อ
เรื่องราวของ "น้อย" (น้อย วงพรู) นักร้องหนุ่มมาดเซอร์ ที่พยายามจะหลีกหนีจากโลกที่วุ่นวาย และความจริงที่ตนเองได้รับ โดยหนทางที่เค้าเลือก เพื่อหวังจะพบกับความสงบนั้น คือ การเปลี่ยนแปลง จากนักร้องหนุ่มเป็นพระ พระน้อย ผู้ซึ่งยังคงมีความเป็นตัวของตัวเอง เป็นพระขวางโลก รักความยุติธรรม พูดจากำปั้นทุบดิน เป็นคนตรงเหมือนไม้บรรทัด ที่มาบวชเพราะเบื่อสังคม เบื่อคนไทยไม่รักกัน เบื่อความแตกแยก แต่เส้นทางในชีวิตเส้นนี้ของเค้าไม่เป็นไปดังหวัง เพราะในวัดที่เค้าบวช ยังมี "พระประเสริฐ" (นที เอกวิจิตร), "พระโยกเยก" (โยกเยก เชิญยิ้ม) มัคทายกประจำวัดของ "มัคทายกส่ง" (โน้ต เชิญยิ้ม) และ เด็กวัดตัวแสบ อีก 2 คนของ "เอ็ม" (กิตติพงษ์ คำสาตร์), "อู๊ด" (เฉลิมพล ทิฆัมพรธีรวงศ์) ที่คอยสร้างความวุ่นวายให้วัดอยู่เสมอ ไม่เพียงเท่านั้นเค้ายังต้องพบกับเหตุการณ์อลม่านป่วนจิตจนต้องเข้าไปมีส่วนร่วม
ความสำเร็จและคำวิจารณ์
ใน 4 วันแรกที่ฉาย หลวงพี่เท่ง 3 ทำรายได้เป็นอันดับ 1 อยู่ที่ 24.5 ล้านบาท เช่นเดียวกับสองภาคแรก แต่มีรายได้เปิดตัวน้อยกว่า เนื่องจากปัจจัยทางเศรษฐกิจ และมีภาพยนตร์ไทยที่เข้าฉายพร้อมกันอีกหนึ่งเรื่องคือ สิ่งเล็กเล็กที่เรียกว่า...รัก ของสหมงคลฟิล์ม และ เวิร์คพอยท์ ซึ่งได้รับเสียงวิจารณ์ในแง่การถ่ายทอดเรื่องราวได้ดี  ในสัปดาห์ถัดมา รายได้กลับน้อยกว่าเรื่อง กวน มึน โฮ และ สิ่งเล็กๆ ที่เรียกว่า...รัก  ถึงกระนั้นก็ยังมีแฟนหนังที่ต้องการให้ เท่ง เถิดเทิง ซึ่งติดภาระแสดงภาพยนตร์เรื่อง เท่ง โหน่ง จีวรบิน กลับมาแสดงเรื่องหลวงพี่เท่งในภาคต่อไป
ฟุตบอลชิงถ้วยพระราชทานคิงส์คัพ ครั้งที่ 44
การแข่งขันฟุตบอลชิงถ้วยพระราชทานคิงส์คัพครั้งที่ 44 จัดขึ้นระหว่างวันที่ 3 มิถุนายน และ 5 มิถุนายน พ.ศ. 2559 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ จอร์แดน, สหรัฐอาหรับเอมิเรตส์ และ ซีเรีย. ต่อมาในวันที่ 20 พฤษภาคม พ.ศ. 2559 แฟนเพจเฟซบุ๊ก FAThailand ได้เผยแพร่เอกสารจากรักษาการเลขาธิการ ฟีฟ่า รับรองให้คิงส์คัพครั้งนี้เป็นหนึ่งในฟีฟ่าเดย์คือทุกทีมที่ร่วมแข่งขันในครั้งนี้จะได้คะแนนสะสมฟีฟ่าแรงกิ้ง
ทีมที่เข้าร่วม
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
การจับสลาก
ทีมเหล่านี้เป็นการจัดอันดับทีมวางโดย อันดับโลกฟีฟ่า.
ผู้ตัดสิน
ด้านล่างนี้เป็นรายชื่อผู้ตัดสินในการแข่งขันฟุตบอลชิงถ้วยพระราชทานคิงส์คัพ ครั้งที่ 44.
สนามแข่งขัน
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
อองคอร์
อองคอร์, อังคอร์, หรือ อันคอร์ (encore) เป็นการแสดงแทรกท้ายคอนเสิร์ต มาจากคำภาษาฝรั่งเศสว่า "อ็องกอร์" (encore) แปลว่า "อีกครั้ง" อองคอร์สามารถพบได้ทั่วไป เดิมทีเกิดขึ้นโดยไม่ได้เตรียมการไว้เมื่อผู้ชมยังคงปรบมือและเรียกร้องให้ศิลปินแสดงเพิ่มเติมหลังจากคอนเสิร์ตจบลง ในปัจจุบัน อองคอร์กลายเป็นสิ่งที่คาดหวังว่าจะต้องมี ศิลปินมักจะวางแผนการแสดงอองคอร์ไว้ บางครั้งจำเป็นต้องให้มีเสียงดังที่เวที บางครั้งศิลปินอาจต้องตัดอองคอร์ทิ้งไปหากคอนเสิร์ตเล่นไปเป็นเวลานานแล้ว โดยธรรมเนียม ในคอนเสิร์ตที่มีรายชื่อเพลงพิมพ์ออกมาสู่ผู้ชม จะไม่รวมอองคอร์อยู่ในรายการ แม้ว่าจะวางแผนไว้แล้วก็ตาม
แม้ว่าคำดังกล่าวจะมาจากภาษาฝรั่งเศสว่า "อ็องกอร์" แต่ในภาษาฝรั่งเศสไม่ได้ใช้คำว่า "อ็องกอร์" ในความหมายนี้ เช่นเดียวกับคำว่า "อันโกรา" (ancora) ในภาษาอิตาลี ผู้พูดภาษาฝรั่งเศสมักใช้คำว่า "อูว์โนทร์" (une autre) แปลว่า "อีก" หรือ "เอิงรัปแปล" (un rappel) แปลว่า "กลับมา" หรือภาษาละตินว่า "บิส" (bis) แปลว่า "รอบสอง" แทน ส่วนผู้พูดภาษาอิตาลีใช้ "บิส" เช่นกัน และก่อนหน้านี้ใช้ว่า "ดากาโป" (da capo) แปลว่า "แต่แรก"
วัดกุฎิ
วัดกุฎิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเพชรบุรีฝั่งตะวันออก ในตำบลท่าแร้ง อำเภอบ้านแหลม จังหวัดเพชรบุรี
วัดกุฎิ หรือ วัดกุฎิท่าแร้ง ตั้งวัดเมื่อ พ.ศ. 2118 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529 เดิมวัดนี้ได้สร้างกุฏิเป็นที่สำหรับพระภิกษุอยู่อาศัยปฏิบัติธรรมโดยสันโดษไม่ได้อยู่รวมกันเป็นหมู่กุฏิจึงได้ชื่อวัดกุฏิ มีการปฏิสังขรณ์ครั้งใหญ่สมัยรัตนโกสินทร์ตามที่ปรากฏใน นิราศเมืองเพชร ของสุนทรภู่ ความว่า
อาคารเสนาสนะที่สำคัญ ได้แก่ อุโบสถ (หลังเก่า) มีหน้าบันไม้แกะสลักเป็นรูปใบไม้ ดอกไม้ประดับด้วยกระจกสีที่มีความงดงาม สร้างขึ้นในสมัยอยุธยาตอนปลาย รอบอุโบสถมีเสมาคู่หินทราย พระประธานในอุโบสถเป็นพระพุทธรูปปางมารวิชัย เจดีย์รายตั้งอยู่ภายในกำแพงแก้ว ด้านหน้าอุโบสถ 3 องค์ ด้านหลัง 4 องค์ ส่วนใหญ่เป็นเจดีย์ย่อมุมไม้สิบสอง ทรวดทรงสมัยอยุธยาตอนปลายลงมา หมู่กุฏิสงฆ์เรือนไทยฝาไม้ปะกน หลังคามุงกระเบื้อง หอสวดมนต์ ศาลาการเปรียญทรงไทยประยุกต์สองชั้น หอไตรเป็นอาคารไม้ยกพื้นสูงสองชั้น ศาลาท่าน้ำ (ไม้) 3 หลัง และหอระฆัง
โนเกีย 106
โนเกีย 106 เป็นโทรศัพท์มือถือตระกูลโนเกีย มีขนาดหน้าจอเพียง 1.8 นิ้ว รองรับระบบGSM 900/1800. มีวิทยุ และนาฬิกาพูด วางจำหน่ายเป็นครั้งแรกเมื่อ ปี ค.ศ. 2013
ชวัลวัฒน์ จันทผดาวัลย์
สิบเอก ชวัลวัฒน์ จันทผดาวัลย์ (ชื่อเล่น: กู๊ดวิว; วันเกิด 29 พฤศจิกายน พ.ศ. 2541 — ) เป็นนักกีฬากระโดดน้ำชายของประเทศไทย มีชื่อเสียงจากการคว้ารางวัลเหรียญทองแดง (ประเภทเดี่ยว) กระโดดน้ำประเภทสปริงบอร์ด 3 เมตรชายคนแรกในรอบ 17 ปี ในการแข่งขันกีฬากระโดดน้ำซีเกมส์ 2021 ครั้งที่ 31 ประเทศเวียดนาม
ชีวิตส่วนตัว
ชวัลวัฒน์ มีชื่อเดิมว่า ยศวัจน์ จันทผดาวัลย์ เกิดวันที่ 29 พฤศจิกายน พ.ศ. 2541 ที่จังหวัดชลบุรี เริ่มเข้าแข่งขันกีฬากระโดดน้ำระดับภูมิภาคขณะเรียนอยู่ชั้น ม.5 ที่โรงเรียนธรรมศาสตร์คลองหลวงวิทยาคม ปัจจุบันศึกษาอยู่คณะนิติศาสตร์ มหาวิทยาลัยธรรมศาสตร์ พร้อมกับได้รับการสนับสนุนให้เป็นนักเรียนนายสิบ  และยังเป็นนักกีฬาหลัก  ของทีมนักกระโดดน้ำชายทีมชาติไทยสังกัดศูนย์ฝึกกีฬากระโดดน้ำ มหาวิทยาลัยธรรมศาสตร์ ศูนย์รังสิต โดยมี ร้อยตรี สังวาลย์ เฟื่องดี สุชาติ พิชิ และชาแนน ฮีทรอย เป็นครูผู้ฝึกสอน  ได้รับคัดเลือกให้เป็นตัวแทนนักกีฬาเข้าแข่งขันกีฬากระโดดน้ำระดับนานาชาติจากสมาคมกีฬาว่ายน้ำแห่งประเทศไทย (ส.ว.ท.)
ประวัติ
เมื่อ พ.ศ. 2556 ชวัลวัฒน์ จันทผดาวัลย์ ในฐานะนักกีฬาเยาวชนทีมชาติไทยเข้าร่วมการแข่งขันกระโดดหน้าผา ท้ามฤตยู ชิงแชมป์โลกรอบชิงชนะเลิศ (Red Bulll Cliff Diving World Series 2013) เมื่อวันที่ 26 ตุลาคม ณ เกาะห้อง จังหวัดกระบี่ จัดขึ้นโดยการกีฬาแห่งประเทศไทยร่วมกับยูโรเปี้ยน เรดบูล
เมื่อ พ.ศ. 2558 เข้าร่วมการแข่งขันกระโดดน้ำชายประเภทซิงโครไนซ์แฟลตฟอร์ม 10 เมตรคู่กับธีรภัทร ศิริบูรณ์ในการแข่งขันซีเกมส์ 2015 ครั้งที่ 28 โดยประเทศสิงคโปร์เป็นเจ้าภาพ ผลการแข่งขันปรากฏว่าได้รับเหรียบทองแดง จากการสร้างชื่อเสียงให้แก่ประเทศชาติครั้งนั้น จึงได้รับการสนับสนุนจาก พลโท สมควร วงษ์เวียงจันทร์ เลขาธิการสมาคมกีฬาว่ายน้ำแห่งประเทศไทย ให้เรียนเป็นนักเรียนนายสิบ ต่อมากองทัพบกไทยจึงมีคำสั่งแต่งตั้งยศทหารให้เป็นสิบตรี สังกัดกองพลทหารราบที่ ๑๑ (พล.ร.๑๑)
เมื่อ พ.ศ. 2564 ได้รับคัดเลือกเป็นตัวแทนนักกีฬาทีมชาติไทยเข้าร่วมการแข่งขันกีฬากระโดดน้ำชายในการแข่งขันซีเกมส์ 2021 ครั้งที่ 31 ประเทศเวียดนาม ในการแข่งขันกระโดดน้ำประเภทสปริงบอร์ด 3 เมตรชาย โดยสามารถทำคะแนนได้ 340.35 เป็นอันดับ 3 คว้าเหรียญทองแดงประเภทเดี่ยวมาครอง นับเป็นนักกีฬากระโดดน้ำชาวไทยคนแรกในรอบ 17 ปี ถัดจาก สุชาติ พิชิ ที่เคยคว้าเหรียญได้ในการแข่งขันกีฬากระโดดน้ำชายในการแข่งขันซีเกมส์ 2005 ครั้งที่ 23 ประเทศฟิลิปปินส์ด้วยคะแนน 658.92
เมื่อ พ.ศ. 2565 ได้รับคัดเลือกให้เป็นตัวแทนนักกีฬาทีมชาติไทยเข้าร่วมแข่งขันกีฬากระโดดน้ำชายในการแข่งขันว่ายน้ำชิงแชมป์โลก (FINA World Championships 2022) ครั้งที่ 19 ณ กรุงบูดาเปสต์ ประเทศฮังการี และได้เข้าร่วมการแข่งขันว่ายน้ำชิงแชมป์โลก เมืองฟูกูโอกะ ประเทศญี่ปุ่น เมื่อวันที่ 19 กรกฎาคม พ.ศ. 2566
Membranicellariidae
Membranicellariidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
สี่โรคสิ่งแวดล้อมใหญ่ของประเทศญี่ปุ่น
สี่โรคสิ่งแวดล้อมใหญ่ของประเทศญี่ปุ่น (四大公害病) เป็นกลุ่มโรคจากน้ำมือมนุษย์ที่เกิดจากมลภาวะสิ่งแวดล้อมเนื่องจากบริษัทญี่ปุ่นจัดการขยะอุตสาหกรรมไม่เหมาะสม เกิดครั้งแรกใน ค.ศ. 1912 ส่วนอีกสามโรคเกิดในคริสต์ทศวรรษ 1950 และ 1960
เนื่องจากคดีความ การเผยแพร่ และการกระทำอื่นต่อบริษัทที่รับผิดชอบต่อมลภาวะ ตลอดจนการตั้งหน่วยงานสิ่งแวดล้อมใน ค.ศ. 1971 ความตระหนักของสาธารณะเพิ่มขึ้นและการเปลี่ยนแปลงวัตรอุตสาหกรรม อุบัติการณ์ของโรคเหล่านี้จึงลดลงหลังคริสต์ทศวรรษ 1970
Mamilloporidae
Mamilloporidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่: